sadya ngang si juanito ay may kasalanan; sa simula pay kunwaring nauunawa niyang lahat at umaastang ngumingiti, tumatawa at pumapagakpak ng tama, na waring walang nakakakawala sa kaniya sa mga sinasabi. gayong hindi siya umaalinsunod sa kilos ng mga artista sapagkat bahagya ng tumanaw sa pinaglalabasan. sinasadya ng mapagbiro ang pagsasabi kay paulita, na, dahil sa mayroon namang lalo pang magaganda ay ayaw siyang mapagod sa pagtingin sa malayo. si paulita ay namumula, tinatakpan ng pamaypay ang mukha at palihim na tumitingin sa kinalalagyan ni isagani, na hindi tumatawa ni pumapagakpak at nanonood na hindi pinupuna ang palabas. si paulita ay nagdamdam ng sama ng loob at panibugho; naiibigan kaya ni isagani ang mga mapanuksong mga artistang iyon? ang pag aakalang itoy nakapagpasama ng kaniyang ulo kayat bahagya nang nadingig ang mga pagpuring ginawa ni aling victorina kay juanito.